Kolasib-ah  Har Ghar Tiranga Yatra puala kawngzawh a ni,"1585/2024-2025 Kolasib the 14th August, 2024: Tukin zing khan Kolasib ah India ramin zalenna a hmuh lawmna champha puala in tina hnam puan zar zar “Har Ghar Tiranga” leh a puala kawngzawh Tiranga Yatra chu Kolasib DC, Pu Robert C. Lalhmangaiha  kaihhruaina hnuaia neih a ni a, Kolasib DC Office kawtah St John Hr Sec School leh Govt Kolasib High School naupangten India hnam puanzar kenga  “Har Ghar Tiranga Pledge” chham rualna hun an hmang a ni. S t John Hr Sec School leh Govt Kolasib High School naupangte hian zing dar 10 ah an school hmun atanga chhuak in DC Office panin kawng an zawh a. DC office kawtah Kolasib DC leh Staff ten lo dawngsawngin thusawi tawi leh Har Ghar Tiranga pledge  ""India ram puanzar zar a, kan ram tana zalenna sualtute leh mi huaisente zah tak chungin, keimah ngei pawh India ram ṭhan nan leh hmasawnna hna thawk turin ka intiam e,"" tiin thutiam an nei a ni. Hemi ni pual hian Kolasib khua leh a chhehvel ah pawh hnam puanzar leh Har Ghar Tiranga pledge puala thutiam neih a ni a. Kolasib-a office hrang hrangah Tiranga pledge hi lak a ni bawk. Attachment Loading attachment...",Dated: 14 th Aug 24 1:37 PM,https://dipr.mizoram.gov.in/post/kolasib-ah-har-ghar-tiranga-yatra-puala-kawngzawh-a-ni